Fodboldspillerne fra Hawaii til årets Dana Cup ved mere om dansk fodbold, end man måske lige tror. Da TV2 Nords reporter René Ryom spurgte, om de kendte nogle danske fodboldhold, så var svaret ja. Desværre var det ikke nogen af de nordjyske klubber, som spillerne fra Hawaii havde stiftet bekendtskab med, men derimod FC Nordsjælland. De kendte hverken AaB eller Vendsyssel FF, men det kan være, at en uge i Nordjylland under Dana Cup kan ændre det. Til gengæld ville de alle sammen meget gerne snakke med TV2 Nords reporter, så han fik snakket med en masse af gæsterne fra Hawaii, som synes at Danmark er et smukt land.
Selvom man måske ikke forestiller sig, at der bliver set meget dansk fodbold på Hawaii, så er der alligevel nogle fans af en dansk fodboldklub blandt Hawaiis spiller til Dana Cup.